આ સ્થિતિ માત્ર અજીબો ગરીબ નહીં, પરંતુ હાસ્યાસ્પદ ગણી શકાય. એ વાતમાં કોઇ શંકા નથી કે બે વર્ષમાં રાહુલે ખૂબ જ મહેનત કરી છે અને રાજકારણમાં કેટલાક એવા દાવપેચ પણ શીખી લીધા છે કે જે રાજનીતિજ્ઞો માટે જાણવા જરૂરી છે. લોકસભામાં રાહુલે આપેલા નિવેદન અને મોદી પર કરેલા કટાક્ષમાં વાકપટુતા જોવા મળી હતી અને સંઘર્ષ માટે તૈયાર રહેવાનાે ઉત્સાહ પણ દર્શાવ્યો હતો, પરંતુ હજુ તેનામાં ‌પરિપકવતાનો અભાવ જોવા મળે છે.